kardosdrur/scandi-wiki huggingface dataset:
Carleton H. Wright

Carleton Herbert Wright (2. juni 1892 – 27. juni 1970) var en admiral i den amerikanske flåde under 2. verdenskrig.

Tidlige karriere 
Wright fik sin eksamen fra det amerikanske flådeakademi i 1912 som nr. 16 ud af 156. Under 1. verdenskrig gjorde han tjeneste på USS Jarvis ved Queenstown i Irland, og gjorde herefter tjeneste med samling af miner til  nordsø-spærringen.

Efter 1. verdenskrig gik han på flådens videregående våbenkursus fra 1918 til 1920. Han havde derpå forskellige poster på skibe og ved stabe på skibe samt våbenrelaterede opgaver i land indtil 1935. Fra 1935 til 1936 havde han kommandoen over Destroyer Division 18.  Fra 1936 til 1938 gjorde han tjeneste ved staben for Comsofor og derpå i flådedepotet i Yorktown indtil 1941.

2. verdenskrig 
Ved USA's indtræden i 2. verdenskrig var Wright kaptajn for krydseren Augusta.  Wright blev forfremmet til  kontreadmiral i maj 1942 og havde kommandoen over eskadrer under William Halsey under slaget om Guadalcanal . Som chef for Task Group 67 førte Wright sin styrke på fem krydsere og fire destroyere mod en japansk
"Tokyo Express" styrke med 8 destroyere om aftenen den 30. november 1942.  I det efterfølgende slag ved Tassafaronga sænkede Wrights styrke en japansk destroyer, men en af Wrights krydsere blev sænket og tre andre så stærkt beskadiget, at de var ude af tjeneste i ni måneder. Slaget var et af de værste nederlag for den amerikanske flåde under 2. verdenskrig. Wright fik alligevel tildelt Navy Cross for sin indsats i slaget, men blev også forflyttet til tjeneste i land ved flådens stab i Washington, D.C.

Wright fik senere kommandoen over den amerikanske flådes 4. krydserdivision i det centrale stillehav i 1944 inden han vendte tilbage til tjeneste i land som medlem af staben og senere som chef for 12. flådedistrikt i San Francisco.  Den 17. juli 1944 indtraf Port Chicago katastrofen mens han var kommandant.  Wright ledede indsatsen for at overvinde katastrofen og finde en løsning på den arbejdsnedlæggelse som nogle af de involverede søfolk indledte.

Efter krigen 
I marts 1946 blev han generalinspektør for stillehavsflåden og stillehavsområdet. Wright blev senere vicekommandant for Marianerne inden han trak sig tilbage fra flåden i oktober 1948. Han døde i Claremont i Californien den 27. juni 1970.

Henvisninger

Kilder

Eksterne kilder

Noter 

Militærfolk fra USA
Amerikanere i 2. verdenskrig
Kulturstyrelsen

Kulturstyrelsen var tidligere en styrelse under Kulturministeriet, som blev oprettet pr. 1. januar 2012, gennem fusion af Kulturarvsstyrelsen, Kunststyrelsen og Styrelsen for Bibliotek og Medier.

Kulturstyrelsen blev 1. januar 2016 lagt sammen med Styrelsen for Slotte og Kulturejendomme med navnet Slots- og Kulturstyrelsen.

Kulturstyrelsen bestod ud over stabsfunktioner og direktionssekretariat af følgende 11 faglige enheder: Museer, Bygningsbevaring & Plan, Fortidsminder, Digitalisering, Biblioteker, Litteratur, Medier, Danskernes Digitale Bibliotek, Billedkunst, Musik & Scenekunst samt Arkitektur, Design & Kunsthåndværk. Styrelsen beskæftigede knap 300 medarbejdere og forvaltede et budget på ca. 4,8 mia. kr.

Referencer 

Danske styrelser
Etableret i 2012
Ophørt i 2016
Navy Cross

Navy Cross er en militær udmærkelse fra USA. Den blev indstiftet 4. februar 1919 til belønning af personel som tjenestegør i USA's flåde og som udmærker sig i kamp ved ekstraordinært heltemod i operationer mod fjenden. For personel i USA's flåde, Marineinfanteri og Kystvagten rangerer Navy Cross som den næststørste udmærkelse i udmærkelsessystemet i USA's forsvar, tilsvarende Distinguished Service Cross og Air Force Cross i andre forsvarsgrene, men efter Medal of Honor.

Udformning
Navy Cross er lavet i bronze og har form af et kors med udsvingede arme og udbuede korsender. I korsvinklerne er der placeret laurbærblade med bær. I korsmidten er der placeret en medaljon med en karavel under sejl. På revers har medaljonen korslagte ankre og bogstaverne "U", "S" og "N" placeret i vinklerne ankrene danner. Medaljen er formgivet af James E. Fraser.

Medaljebåndet er blåt med en bred hvid midterstribe. Gentagende tildelinger af Navy Cross til samme person markeres med stjerner i sølv eller guld på båndet.

Tildeling
Navy Cross blev oprindelig tildelt både for usædvanlig heltemod og for fremragende indsats af anden karakter og kunne tildeles så vel i krig som i fredstid. Udmærkelsen kunne eksempelvis belønne redningsdåd i forbindelse med ulykker om bord. Under 2. verdenskrig, i 1942, blev tildelingskriterierne ændret så at medaljen derefter tildeles for ekstraordinært heltemod i militæroperationer mod fjenden.

Litteratur
 Frank Foster og Lawrence Borts: Military Medals of the United States, Fountain Inn: MOA Press, 2010, s. 37 og 88
Kerrigan, Evans E.: Guidebook of U.S. Medals: A Complete Guide to the Decorations and Awards of the United States from 1782 to Present, Noroton Heights, CN: Medallic Publishing Co., 1994, s. 22–23

Eksterne henvisninger

Ordener, dekorationer og medaljer fra USA
Etableret i 1919
United States Navy
United States Marine Corps
United States Coast Guard
Ved du hvem du er? (Danmark)

Ved du hvem du er? er en dansk dokumentarserie på DR1, produceret efter det internationale koncept Who Do You Think You Are?, som første gang vistes på britisk tv 2004.

Den danske version vistes første gang 15. september 2010 på DR1.
Programmet følger en række danske tv-personligheder på sporet af deres slægt.

Sæsoner

Sæson 1: 2010 
 Skuespilleren Peter Mygind
 Sangeren Alberte Winding
 Skuespilleren Nikolaj Coster-Waldau
 Musikeren Anne Linnet
 Tv-værten Puk Elgård
 Skuespilleren Anne Marie Helger

Sæson 2: 2012 
 1. feb. – Bonderøven Frank Erichsen
 8. feb. – Showbizzen Annette Heick
 15. feb. – Skuespilleren Anders W. Berthelsen 
 22. feb. – Brødrene Anders Lund Madsen og Peter Lund Madsen
 29. feb. – Forfatteren Hanne-Vibeke Holst
 7. mar. – Sangeren Sanne Salomonsen

Sæson 3: 2013 
 11. september - Suzanne Bjerrehuus
 Komikeren Jan Gintberg
 Brødrene Adam og James Price
 Sangeren Szhirley
 Skuespilleren Nicolas Bro
 Lisbeth Zornig Andersen

Eksterne henvisninger 
 Ved du hvem du er på DR1
 

DR-programmer
Dokumentarserier fra Danmark
Danske tv-serier fra 2010'erne
Louise af Storbritannien, hertuginde af Fife

Louise Victoria Alexandra Dagmar ( 20. februar 1867 – 4. januar 1931), prinsesse af Storbritannien, Princess Royal, og gift Hertuginde af Fife. Louise var ældste datter af kong Edward 7. af Storbritannien og hans hustru, Alexandra af Danmark.

Familie 
Louise blev født som den ældste datter og tredje barn af den daværende Prins af Wales, den senere Edward 7. og hans hustru Alexandra. Hendes farmoder var den regerende dronning Victoria af Storbritannien, og hendes morfar var den danske kong Christian 9..

Begge hendes bedsteforældre blev kendt som Europas bedsteforældre, på grund af deres børnebørn, der var spredt udover Europa.

Hendes ene bror blev senere kong Georg 5. af Storbritannien, og hendes yngste søster Maud blev dronning af Norge

Ungdom 
Prinsesse Louise voksede op i Marlborough House, hendes forældres hjem i London og på Sandringham House i Norfolk, der var familiens egentlige hjem.

Louise fik ligesom sine to søstre en begrænset formel uddannelse. I stedet voksede hun op i et relativ frit miljø, der var inspireret af hendes mors mere borgerlige og simple opdragelse. De tre søstre blev ofte ens klædt af deres mor.

Ægteskab 

Prinsesse Louise blev i 1889 gift med Alexander Duff, der to dage efter brylluppet blev udnævnt til hertug af Fife af dronning Victoria af Storbritannien.

Alexander var 18 år ældre end Louise og de havde en fælles forfader i kong Georg 3. af Storbritannien. Alexander stammede dog fra en uægte datter af kong Georgs søn.

Alexander var således borgerlig, og det var anden gang at en efterkommer af dronning Victoria giftede sig med en britisk adelsmand.

Senere liv 
Prinsesse Louise levede efterfølgende en relativ privat tilværelse.

I 1905 gjorde hendes far hende til Princess Royal, og hun var den femte prinsesse, der fik denne titel. I samme forbindelse blev hendes to døtre ophøjet til prinsesser af Storbritannien og fik rang efter resten af den kongelige familie.

I 1900 havde dronning Victoria ændret arvegangen i hertugdømmet Fife, så den ældste datter kunne overtage titlen ved faderens død, hvilket ikke havde været tilfældet, da det blev oprettet.

Under en rejse med skib til Egypten i 1911 kæntrede skibet, men familien slap i første omgang uskadt. Alexander blev siden syg og døde i januar 1912.

Louise selv døde i 1931.

Eksterne henvisninger 

Prinsesser fra Storbritannien
Huset Sachsen-Coburg-Gotha
Personer fra London
Hertuger af Fife
US National Championships 1882

US National Championships 1882 var den anden udgave af US National Championships (nu US Open) i tennis, og mesterskabet blev afholdt i Newport Casino Lawn Tennis Club i Newport, Rhode Island, USA i perioden 30. august - 2. september 1882.

Herresingleturneringen blev vundet af Richard Sears, som i finalen besejrede Clarence M. Clark med 6-1, 6-4, 6-0. Det var den anden af Sears' syv sejre i træk i turneringen. I herredoublefinalen vandt Sears og James Dwight over Crawford Nightingale og G.M. Smith med 6-2, 6-4, 6-4.

Finaledagen blev overværet af 1.500 tilskuere.

Resultater

Herresingle 

Herresingleturneringen havde deltagelse af 40 spillere. Alle kampene blev spillet best af tre sæt bortset fra finalen, der blev spillet bedst af fem sæt. Sættene blev spillet først til seks partier. Mesterskabet blev vundet af Richard Sears fra Boston, som i finalen besejrede Clarence M. Clark fra Philadelphia med 6-1, 6-4, 6-0. Det var den anden af Sears' syv sejre i træk i turneringen. Tredjepladsen blev besat af Edward Gray fra Boston.

Kvartfinaler, semifinaler og finale

Første til tredje runde

Herredouble 

Herredoubleturneringen havde deltagelse af 15 par. Kampene blev spillet bedst af tre sæt, bortset fra finalen, der blev spillet bedst af fem sæt. I finalen vandt Richard Sears og James Dwight fra Boston over Crawford Nightingale og G.M. Smith fra Providence med 6-2, 6-4, 6-4. Tredjepladsen gik til Alexander Van Rensselar og Arthur Newbold fra Philadelphia.

Kilder / eksterne henvisninger 
 Tennis Archives - US Open 1882 
 Tennis Archives - US Lawn Tennis Championships Doubles 1882

Noter 

Tennis i 1882
1882
Lindormen (skib)

Mindst 12 skibe i den danske Marine har haft navnet Lindormen. En Lindorm er et fabeldyr.

 Orlogsskibet Lindormen. I tjeneste fra 1606. Var et mindre orlogsskib med 16 kanoner. Grundstødte ved Dragør 1. oktober 1612 og blev slået til vrag.
 Orlogsskibet Lindormen. Søsat 1626 i Itzehoe. Havde 38 kanoner og deltog i flere slag. Under slaget ved Femern, 13. oktober 1644, blev det antændt af en svensk brander og sprang i luften.
 Defensionsskibet Lindormen. Et handelsskib fra Drammen, der gjorde tjeneste oktober 1644 til oktober 1645.
 Orlogsskibet Lindormen. Søsat 1654. Deltog i slaget i Køge Bugt i 1675. Udgået 1705.
 Jagten Nye Lindormen. Søsat 1664 og i tjeneste til 1678.
 Galejen Lindormen. I tjeneste fra 1691 til 1710.
 Chebek'en Lindormen. Købt i Marseille 1771 og udgået i 1804.
 Stykprammen Lindormen. Søsat 1773 og udgået 1792. Flydende batteri med 20 kanoner.
 Stykprammen Lindormen. Søsat 1802 efter samme tegninger som ovenstående. Sænket 1807, men hævet igen. Udgik 1827.
 Panserbatteriet Lindormen: Panserskib, søsat i 1868 og udgået 1907.
 Minelæggeren Lindormen. Søsat 1940. Sænket af besætningen 1943. I tysk tjeneste 1943-45, og derefter igen dansk til 1970.
 Minelæggeren Lindormen. Søsat 1977 og udgået 2004. Har lagt navn til Lindormen-klassen, og har siden 2006 gjort tjeneste i Estlands flåde som Tasuja (A432).

Noter

Litteratur 
 Christiansen, Henrik, Orlogsflådens skibe gennem 500 år. Bind I-III. Statens Forsvarshistoriske Museum, 2010. .

Indeks over skibsnavne
Marija Kondratjeva

Marija Aleksandrovna Kondratjeva (, ; født 17. januar 1982 i Moskva, Sovjetunionen) er en kvindelig professionel tennisspiller fra Rusland.

Marija Kondratjeva højeste rangering på WTA single rangliste var som nummer 210, som hun opnåede 23. juni 2008. I double er den bedste placering nummer 48, som blev opnået 18. oktober 2010.

Eksterne henvisninger 

Tennisspillere fra Rusland
Personer fra Moskva
Søfartens Bibliotek

Søfartens Bibliotek, er et dansk bibliotek, beliggende i København, som udlåner skøn- og faglitteratur, til søfarende i den danske handelsflåde samt statens skibe.

Biblioteket er en selvejende institution, som blev oprettet i 1939.

Låntagere 
Udlån er gratis og tilbydes alle danske skibe. Bøger etc. kan rekvireres direkte fra biblioteket, eventuelt gennem rederier, skibsagenter, skibsmæglere eller fra et bogdepot.

Der finde bogdepoter i Handelsflådens Velfærdesråds stationer samt sømandskirker og sømandshjem verden over.

Udlånsmateriale 
Biblioteket udlåner fag- og skønlitteratur, opslagsværker og lydbøger.

Fagbibliotek 
Biblioteket har tidligere fungeret som fagbibliotek for søfarten, men den funtion er nu nedlagt.

En lille del af studiesamlingen er overført til Handels-og Søfartsmuseets bibliotek i Helsingør

Ekstern henvisning og kilde 
 Søfartens Biblioteks hjemmeside

Biblioteker i Danmark
Bibliotek
Etableret i 1939
Kultur i København
Juliana Fedak

Juliana Leonidivna Fedak (ukrainsk: Юліана Леонідівна Федак; født 8. juni 1983 i Nova Kakhovka, Sovjetunionen) er en kvindelig tidligere professionel tennisspiller fra Ukraine.

Juliana Fedaks højeste rangering på WTA's verdensrangliste i single var som nummer 63, hvilket hun opnåede den 18. september 2006. I double var den bedste placering nummer 34, hvilket blev opnået den 15. januar 2007.

Eksterne henvisninger 

Tennisspillere fra Ukraine
Personer fra Nova Kakhovka
Andreea Ehritt-Vanc

Andreea Ehritt-Vanc (født 6. oktober 1973 i Timişoara, Rumænien) er en kvindelig tidligere professionel tennisspiller fra Rumænien.

Andreea Ehritt-Vanc højeste rangering på WTA single rangliste var som nummer 135, hvilket hun opnåede 17. februar 2003. I double er den bedste placering nummer 40, hvilket blev opnået 8. maj 2006.

Eksterne henvisninger 

Tennisspillere fra Rumænien
Personer fra Timișoara
Agnes Szatmari

Agnes Szatmari (født 28. juni 1987 i Gheorgheni, Rumænien) er en kvindelig professionel tennisspiller fra Rumænien.

Agnes Szatmari højeste rangering på WTA single rangliste var som nummer 187, hvilket hun opnåede 24. marts 2008. I double er den bedste placering nummer 123, hvilket blev opnået 2. august 2007.

Eksterne henvisninger 

Tennisspillere fra Rumænien
Personer fra Gheorgheni
Mădălina Gojnea

Mădălina Gojnea (født 23. august 1987 i Ploiești, Rumænien) er en kvindelig professionel tennisspiller fra Rumænien.

Mădălina Gojnea højeste rangering på WTA single rangliste var som nummer 149, hvilket hun opnåede 4. juli 2011. I double er den bedste placering nummer 191, hvilket blev opnået 9. juli 2007.

Eksterne henvisninger 

Tennisspillere fra Rumænien
Personer fra Ploiești
Štark Arena

Štark Arena (tidligere Beograd Arena) ( / Beogradska arena) er en indendørs multifunktionel arena, som ligger i Beograd, hovedstaden i Serbien.

Arenaen er designet som en universel hal til mange slags sportsbegivenheder, som f.eks. basketball, håndbold, volleyball, tennis og atletik, men også som en hal til kulturelle begivenheder, tv-transmissioner og andre arrangementer. Hallen dækker i alt 48.000 kvadratmeter, og publikumskapaciteten er på op til 20.000 siddepladser. Arenaen er blandt de største indendørsarenaer i Europa. Beograd Arena har blandt andet været værtsted for Eurovision Song Contest 2008 og EM i håndbold 2012.

Referencer

Eksterne henvisninger 

 Officiel hjemmeside 

Idrætsanlæg i Serbien
Sport i Beograd
Ishinosuke Uwano

Ishinosuke Uwano (; født oktober 1922, død 2013) var soldat i den kejserlige japanske hær. Han blev kendt i offentligheden i april 2006 efter det blev kendt, at han havde boet i Ukraine i seks årtier efter afslutningen på 2. verdenskrig, på trods af, at han var blevet indskrevet som død i officielle japanske registre.

Uwano var blevet udstationeret på Sakhalin-halvøen i slutningen af krigen, og havde været i kontakt med sin familie så sent som i 1958. Efterfølgende havde han giftet sig med en ukrainsk kvinde, og havde slået sig ned i Kyiv, hvor de fik tre børn. Imidlertid førte hans manglende kontakt med familien i Japan til, at han erklæredes død i 2000. I 2006 måtte han som et resultat deraf, da han skulle besøge sin familie i Japan, rejse til sit hjemland med et ukrainsk pas.

Eksterne henvisninger 
"Japanese WWII soldier found alive", BBC News, 18. april 2006
"Missing WWII vet returns to Japan", BBC News, 19. april 2006
"Japanese WWII veteran found in Ukraine has reunion with family", Associated Press i USA Today, 20. april 2006

Personer fra Japan
Militærfolk fra Japan
Hanne Falkensteen

Hanne Falkensteen (4. januar 1936 – 20. maj 2017) var en dansk fysioterapeut og tidligere politiker, der var borgmester i Hørsholm Kommune fra 1988 til 2001, valgt for Det Konservative Folkeparti.

Falkensteen blev uddannet fysioterapeut i København i 1957 og blev efterfølgende ansat på Polioinstituttet. I 1967 blev hun ansat på Hørsholmhjemmet, og fra 1972 blev hun konsulent i ergonomi. I 1980 blev hun ansat ved Ferrosan Bedriftssundhedstjenesten.

Hendes politiske karriere begyndte i 1978, hvor hun blev valgt til Hørsholm Kommunalbestyrelse. Ti år senere overtog hun borgmesterposten efter Ove Bernhard Sundberg. Hanne Falkensteen sad fra 1990-1998 tillige i Frederiksborg Amtsråd, ligesom hun fra 1988 til 2002 var formand for Nordforbrænding.

Referencer 

Borgmestre fra Det Konservative Folkeparti
Amtsrådsmedlemmer fra Det Konservative Folkeparti
UCC Frøbel

UCC Frøbel bedre kendt som Frøbelseminariet. Frøbelseminariet er en pædagogisk bachelor uddannelse som veksler mellem praktik og skole. Frøbelseminariet har studieopstart to gange årligt, en gang i september og en gang i februar måned.  

Seminariet blev oprettet i 1885 og er dermed et af verdens ældste stadigt fungerende pædagogseminarier. Det har sit navn efter den tyske pædagog Friedrich Fröbel (1782-1852), men er i dag baseret på flere pædagogiske retninger. I 2008 blev seminariet en del af Professionshøjskolen UCC og skiftede derfor navn til UCC Frøbel. I 2009 blev Frøbel sammenlagt med hovedstadens pædagogseminarium. 

I sommeren 2014 flyttede de til den nuværende, midlertidige adresse i Carlsberg byen, og fra 2016 bliver de en del af det nye Campus, som UCC etablerer i Carlsberg Byen. 

I 2018 blev UCC fusioneret med Professionshøjskolen Metropol under navnet Københavns Professionshøjskole.

Eksterne henvisninger
 UCC Frøbels hjemmeside 

Etableret i 1885
Professionshøjskoler
Frederiksberg
Mylo Xyloto

Mylo Xyloto er Coldplays femte studiealbum. Den blev udgivet den 19. oktober 2011 og senere verden over 24. oktober. Albummet indeholder sangene "Mylo Xyloto", "Hurts Like Heaven", "Paradise", "Charlie Brown", "Us Against the World", "M.M.I.X.", "Every Teardrop Is a Waterfall", "Major Minus", "U.F.O.", "Princess of China" (med Rihanna), "Up in Flames", "A Hopefull Transmission", "Don't Let It Break Your Heart" og "Up with the Birds".

Sporliste 

Coldplay-album
Album fra 2011
NUBI

NUBI er en dansk fodboldklub hjemmehørende i Nørresundby i Vendsyssel og er medlem af DBU Jylland (JBU) under Dansk Boldspil-Union (DBU). 

NUBI er dannet i 1939, som Nr. Uttrup & Bouet Idrætsforening. I 1984 blev navnet ændret fra Nr. Uttrup & Bouet idrætsforening til kun NUBI, som klubben blev omtalt i daglig tale. Fra starten i 1939 var der håndbold, gymnastik og fodbold på programmet. I dag er NUBI udelukkende en fodboldklub. Klubben holder til i eget klubhus ved siden af Nr. Uttrup Skole.

Klubbens hold
Klubbens bedste herresenior-hold spiller i foråret 2017 i DBU Jylland Serie 2. NUBI har også flere lavere rangerede herreseniorhold samt flere hold i Old Boys rækkerne. 

I ungdomsrækkerne er der hold fra U6 til U10.

Spillere med flest kampe 
Opdateret 29. november 2018

Placering for 1. holdet gennem tiderne

Ekstern kilde/henvisning
 NUBIs officielle hjemmeside

Fodboldklubber under DBU Jylland
Sportsklubber i Aalborg
Vojislava Lukić

Vojislava Lukić (født 31. marts 1987 i Subotica, Jugoslavien) er en kvindelig professionel tennisspiller fra Serbien.

Vojislava Lukić højeste rangering på WTA single rangliste var som nummer 203, hvilket hun opnåede 20. august 2007. I double er den bedste placering nummer 223, hvilket blev opnået 8. oktober 2007.

Eksterne henvisninger 

Tennisspillere fra Serbien
Personer fra Subotica
Russo-Balt

Russo-Balt, også kaldet Russobalt, er et russisk/lettisk bilmærke. Det var den første russiske virksomhed, som fremstillede biler. Virksomhedens navn henviser til, at koncernen havde fabrikker i det der i dag udgør Letland; bilproduktionen fandt sted på jernbanefabrikken RBVZ i Riga fra 1909 til 1915.

Historie 
Russo-Balt var oprindeligt et industriselskab, men i 1907 bestemte de sig for at fremstille biler. Den første model stod færdig i 1909 under navnet Russo-Balt 24-30. Dette var en åben 2-sæders bil med 30 hestekræfter.

Som mange andre bilmærker fra samme periode, satsede de på bilvæddeløb, og fik gennem dette et godt renommé. I 1913 blev de udnævnt til officiel hofleverandør til kejseren. Fra 1914 begyndte de også at fremstille fly, og samme år havde de fremstillet verdens første deciderede bombefly. Flyet fik navnet Ilja Muromets. Flyet var også verdens største på sin tid, og Igor Sikorsky stod bag konstruktionen.

Efter Oktoberrevolutionen i 1917 aftog produktionen, og de sidste år frem til 1923 blev der stort set kun fremstillet lastbiler og militære køretøjer ved den anden fabrik i Sankt Petersborg.

Eksterne henvisninger 
 Artikel om Russo-Balts 100-års jubilæum i 2009 
 Artikel om Russo-Balt 

Bilmærker
Etableret i 1909
Køretøjsproducenter fra Rusland
Ana Jovanović

Ana Jovanović (født 28. december 1984) er en kvindelig professionel tennisspiller fra Serbien.

Ana Jovanović højeste rangering på WTA single rangliste var som nummer 216, hvilket hun opnåede 22. juni 2009. I double er den bedste placering nummer 285, hvilket blev opnået 10. maj 2010.

Eksterne henvisninger 

Tennisspillere fra Serbien
Tina Križan

Tina Križan (født 18. marts 1974 i Maribor, Jugoslavien) er en kvindelig tidligere professionel tennisspiller fra Slovenien.

Tina Križan højeste rangering på WTA single rangliste var som nummer 95, hvilket hun opnåede 16. januar 1995. I double er den bedste placering nummer 19, hvilket blev opnået 18. marts 2002.

Eksterne henvisninger 

Tennisspillere fra Slovenien
Personer fra Maribor
Maša Zec-Peškirič

Maša Zec-Peškirič (født 21. januar 1987 i Jesenice, Jugoslavien) er en kvindelig professionel tennisspiller fra Slovenien.

Maša Zec-Peškirič højeste rangering på WTA single rangliste var som nummer 93, hvilket hun opnåede 15. juni 2009. I double er den bedste placering nummer 130, hvilket blev opnået 19. oktober 2009.

Eksterne henvisninger 

Tennisspillere fra Slovenien
Personer fra Jesenice
Østervangsskolen (Roskilde)

Østervangsskolen er en folkeskole beliggende i den sydlige del af Roskilde.

Skolens historie 

Skolen er bygget i 1968 og er tegnet af den kendte arkitekt Jørgen Hartmann-Petersen, der går under navnet "Habakuk". Skolen blev i første etape kun taget i brug af 1. til 4. klasse, men sidenhen fulgte skolens andre afdelinger – og skolen har i dag tre spor på de fleste af de ti årgange der er. Fra 7. klasse modtager skolen desuden elever fra Vor Frue skole i Vor Frue (landsby/forstad til Roskilde by), der kun har klasser til og med 6., hvorefter eleverne bliver overflyttet. Vor Frue er beliggende et stykke fra byens sydlige grænse eller omtrent 2 kilometer fra Østervangsskolen. 

Østervangsskolen har pr. 1. januar 2012 i alt 433 elever, der er opdelt i tre spor – a, c og d.

Eksterne henvisninger 

Hjemmeside 

Folkeskoler i Roskilde Kommune